"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
On taas One Way saate aeg.
Saate toob teieni Soome misjoniühendus One Way Mission.
Tere tulemast saatesse!
Täna pühendame kogu saate õpetusele.
Tapani Suonto õpetuse aluseks on Moosese sõnad:
"Ma kuulen lauluhäält."
One Way Pühapäevapidu Helsingis pühapäeviti 12.00, Vuorikatu 19
2. Moosese raamatu 32. ptk räägib tuttava loo.
Mooses palvetab mäel ja kohtub Jumalaga.
Ta on teel alla, tagasi iisraellaste laagrisse,
ja kuuleb midagi veidrat.
Mooses ütleb: Ei see ole võiduhüüd,
ei see ole kaotusekisa - mina kuulen lauluhäält.”
Ja kui Mooses ligines leerile ja nägi vasikat ning ringtantsu,
siis ta viha süttis põlema ja ta viskas lauad käest
ning purustas need mäejalamil."
Sel ajal, kui Mooses mäel palvetas, tegi Aaron kullast uue jumala,
kuldvasika.
Aaron võlgneb Moosesele seletuse selle kohta, mida Mooses näeb.
Aaron ütles: "Rahvas ütles mulle: Tee meile jumalad,
kes käiksid meie ees, sest me ei tea, mis on juhtunud Moosesega,
selle mehega, kes tõi meid Egiptusemaalt välja!
Ja mina ütlesin neile: Kellel on kulda, rebigu ära!
Ja nad andsid selle minule, mina viskasin tulle
ja välja tuli see vasikas.”
See oli Aaroni lühike seletus: Nii see vasikas välja tuli.
Aaron tegi kuldvasika, kui rahvas,
nö tollane kogudus talle survet avaldas.
Igale jumalasulasele avaldatakse survet
tegema eetiliselt, moraalselt ja eriti vaimselt valesid otsuseid.
Terve kogudus elab keset sellist survet,
eriti aga vaimsed juhid, kel on vastutus
ja võim teha tähtsaid otsuseid. Elame pideva surve all.
Kui teeme valeotsuseid, on need tihti elu ja surma otsused
või elu ja surma küsimused.
Nii ka tänapäeval, nagu Aaroni ja Moosesegi ajal.
Olen elu jooksul inimestelt erinevaid kommentaare kuulnud.
"Kas ikka on vaja makse maksta?"
"Kõik ju teevad nii. See on meie maal kombeks."
Keskpartei juhtkond sattus kohtusse maalimüügi tõttu,
mis oli pikalt "maal kombeks olnud."
See ei õigustanud aga nende tegevust.
Kohus, millele nad ise seadusi kirjutavad,
mõistis nad süüdi.
Teisedki elavad erineva surve all,
kuid koguduse jaoks on need küsimused veel tõsisemad.
Jumalasulasel on raske õigeid otsuseid teha,
mis puudutab argielu, sest meid ümbritseb too surve.
Ühe uskliku mehe naine oli kord kadunud.
Ta muretses kogu südamest ega teadnud, kus naine on.
Ta palus eestpalvet ja paljud palvetasid,
et naine leitaks üles ja naaseks koju pere juurde.
Peagi esitles üks usklik tuttav mulle oma uut naissõpra
ja rääkis, et nad on kihlumas ja abielluvad paari kuu pärast.
Üllatuslikult oli tegemist tollesama naisega.
kes oli pikalt kadunud olnud.
Olin tema eest kaua palvetanud, et ta mehe ja pere juurde naaseks,
teadmata, et ta on mu hea sõbra pruut.
Nad palusid mul õnnistada nende uut abielu.
Keeldusin.
Kuulsin igasugust sõimu.
Ma ei tea, kas mind on iial nii põhjalikult sõimatud,
ja sellega lõppes ka sõprussuhe.
Tähtsam kui sõprus on teha vaimselt õigeid otsuseid.
Kui seda teeme, meid sõimatakse, vahel isegi laimatakse,
meile püütakse survet avaldada, et teeksime nagu Aaron.
Kui mina ja meie valitsus ei nõustunud kord tegema otsuseid,
mida üks isik nõudis, ähvardas ta meie peale kaevata.
Kui meid ähvardataks ka tuumapommiga,
ei saa me anda järgi
ja teha otsuseid, mis on väärad nii moraalselt kui vaimselt.
MTÜ-d Religiooni ohvrid on ka vaja, sest on olemas religiooni ohvreid.
Avaldasin isegi raamatu "Ole julgel meelel",
kus pea igal lehel räägitakse religiooni ohvritest.
Valevaimsus ja valereligioon haavab ja sandistab inimesi.
Meie kaootilises maailmas on tähtis teada,
et siin käib võimas tahete võitlus.
Mitte üksnes Aaronit ja Moosest, vaid kõiki vaimseid juhte
püütakse sundida valeotsuseid tegema,
ja kui me ei nõustu,
võib mõni end religiooniohvriks tembeldada
ja kaevata, kes teab kuhu.
Sellise surve all sunnitakse inimesi otsuseid muutma.
Kord ütles üks usklik naine mulle: Sa võid nii otsustada, kui tahad.
See kõlas alandliku mõttena, kuid see oli ähvardus.
Kui teen sellise otsuse, on sel tagajärjed
Tegin siiski selle otsuse, sest see oli õige.
Järgmiste nädalate ja kuude vältel sain paljudelt kõnesid ja kirju,
kus küsiti tihti üsna sõjakalt minu otsuse põhjuseid.
Kui neile otsust põhjendasin ja asjast rahulikult rääkisin,
märkas nii mõnigi, et neid oli eksitatud.
Too isik arvas, et saab mind survet avaldades oma tahet tegema,
isegi kui lahendus oleks vale olnud.
One Wayl on kaks naiste turvakodu ja kolm meeste turvakodu,
kus on hulgaliselt hädasolevaid ja katkiseid inimesi,
keda aitame ja toidame.
Oleme aastate jooksul aidanud tuhandeid.
Aitame neid siiamaale.
Olen isegi selles töös varem aktiivselt kaasa löönud,
ja sain nende seast suure hulga häid sõpru.
Suur osa raskustes olnud tänavainimesi on toredad mehed.
Ega nad muidugi leerikoolipoisid pole.
Mõned on endised mõrvarid ja igatpidi väändunud inimesed,
keda tarkuse ja armastusega püüame õigele teele
ning Jumala tahtesse juhatada.
See pole alati lihtne.
Kord toetasime ja aitasime üht meest aastaid,
ja kui olin kord teel Reedekodusse, ootas ta mind seal püstoliga.
Hiljem selgus, et tegu oli õhupüssiga,
kuid sellegagi saab tappa, kui lähedalt silma lasta, näiteks.
Rääkisime veidi aega, püss pandi kotti,
ja kott läks koos mehega minema. Olukord laabus.
Paljud katkised inimesed, keda oleme aidanud ja armastanud,
on meid tänutäheks puupaljaks röövinud.
Inimesed on tihti nii katki, et need, kes neid armastavad,
ja neile lähedale tulevad, saavad kaela suurima viha.
Narkomaan röövib esimesena paljaks tavaliselt oma ema.
Lähedased peavad kogema tema valu, viha ja kibedust.
Sealt tuleb igasuguseid surveavaldusi
ja isegi tapmisähvardusi.
Meilt nõutakse teistsugust tegevust.
Kord oli üks mees esimest korda
nädalavahetusel Reedekodus öövalves.
Läksin temaga kohtuma ja ta rääkis oma kogemusest:
"Oleksin tahtnud nad kõik maha lasta."
See oli tema kogemus tolle karjasetöö suhtes.
See on tuttav tunne.
Nad ei ole pühapäevakoolipoisid.
Alati pole lihtne armastada katkist ja patu ahelais olevat inimest.
Selleks on vaja palju Püha Vaimu jõudu.
Nad ei aktsepteeri veel Piibli põhimõtteid
ja püüavad meid tihti teise suunda sundida.
Raskeimad inimesed on sellises hoolekandetöös
olnud vahel usklikud.
Vahel on leitud tänavalt mõni kodutu
ja viidud too meie turvakodusse, ja arvatud, et tehti midagi head,
teadmata, et too visati sealt paari päeva eest välja,
kuna ta oli jooma hakanud ja vägivaldseks muutunud.
Teiste turvalisuse tõttu tuli ta sealt välja visata.
Kui mõni usklik ta sinna kohale toob,
kannatava ligimese ju, ja me teda vastu ei võta,
saab tihti taas sõimata,
ja kuulda kui kalgid ja pahad inimesed me oleme.
Kui teeme õigeid otsuseid, satume tihti erineva surve alla.
Raskeim olukord oli mul ca 20 aasta eest,
kui juhtisin Reede Kristusele õhtut ja palusin kooril lavale tulla.
Koor keeldus.
Olin pidanud ühe raske otsuse tegema,
nad olid sellest kuulnud, kuid ei teadnud selle tagamaid,
ja olid nii vihased, et ei soostunud ühislaulu juhtima tulema.
Lahendasime olukorra.
Kutsusin kokku Reede Kristusele 20 tiimiliiget
ja rääkisin neile suletud uste taga oma otsuste põhjused.
Kohal oli meie juhatuse liige kirikuõpetaja Paukkonen,
kes küsis meie juhtkonnalt: Kui Tapani seda tööd edasi juhib,
kas olete nõus talle järgnema? Kõik olid nõus.
Kuna olid kuulnud põhjendusi minu otsustele.
On palju asju, mida ei saa avalikult rääkida.
Tuleb usaldada, et inimesed usuvad,
et tahame teha õigeid otsuseid ja õigeid lahendusi.
Kahjuks alati ei lähe nii.
Laimamist esineb isegi Jumala koguduse keskel
ja keset sedagi peame õigesti tegutsema.
On raske teha õigeid otsuseid keset survet.
Siiski on see elu ja surma küsimus, et me ei painduks vääralt toimima,
et me ei tegutseks avalikkuse surve all,
vaid nii nagu Jumal tahab.
On palju lihtsam teha maailmas moraalselt valesid otsuseid.
Sama juhtus ka Aaroniga. Aaron paindus surve all.
"Viskasin kulla tulle ja välja tuli see vasikas,"
ütles Aaron.
"See juhtus sellepärast, Mooses, et su tulek võttis kaua aega.
Ja rahvas oli rahulolematu." Aaron andis järele.
Mooses oli aga teistsugune. Ta otsis vaid Jumalat ja Tema tahet.
Moosese saladus oli suhtes elava Jumalaga,
Jumala ligiolus.
Sellest lähtus vägi Moosesele
ja ta suutis keset survet õigel teel käia
ning juhtida kogudust õiges suunas.
Vahetult enne seda sündmust oli Mooses Jumalaga kohtumas.
Jumal oli lubanud talle uut võidmist
ja juhtnöörid õli kohta, kellega kõik tuli võida.
Jumalal olid ilusad ja head plaanid Iisraeli rahvale
ja seepärast oli Mooses pikalt Jumala palge ees asju arutamas.
Jumal oli öelnud: "See olgu teile põlvest põlve minu püha võideõli!"
Jumal oli tahtnud pühitseda ja võida Iisraeli oma rahvaks.
Ta oli andnud neile oma käsusõnade tahvlid.
"Ja kui ta oli lõpetanud kõneluse Moosesega Siinai mäel,
siis ta andis temale kaks tunnistuslauda,
kivilauda, mille peale oli Jumala sõrmega kirjutatud."
Mõelge, kui õnnistatud hetk!
Iisraeli rahvas ootas all,
kui nende esindaja Mooses kohtus Jumalaga,
kes kirjutas oma sõrmega kivitahvleile oma käsusõnad,
õnnistuseks rahvale, keda ta võida tahtis.
Äkitselt lugu muutub.
Üllatuslikult räägib Jumal Moosesele mäel midagi muud.
Mine astu alla, sest su rahvas, kelle sa tõid Egiptusemaalt välja,
on teinud pahasti!"
Samal ajal, kui Mooses oli nõudpidamisel Jumalaga,
tegi Aaron all kuldvasikat.
Mooses läks rahva poole teele ja kuulis kaugelt,
et Ei see ole võiduhüüd, ei see ole kaotusekisa -
mina kuulen lauluhäält.”
Ilmutuseraamatus öeldakse: "Oh, oleksid sa ometi külm või kuum,
Aga nüüd, et sa oled leige ja mitte külm ega kuum,
sülitan ma su välja oma suust."
Nad polnud ei külmad ega kuumad Jumala lapsed.
Nad laulsid ja pidutsesid, kuna olid uue Jumala leidnud.
Nad olid loobunud Jumalast ja võtnud uue Jumala.
Kui inimene Jumalat vahetab, pole Piiblitõdedel enam tähtsust.
Jumala Sõna võib puruks lüüa.
Nii juhtuski. Mooses lõi kivilauad vastu maad puruks.
See oli vapustav tragöödia.
Jumala sõna on mõeldud vaid neile, kes Teda järgivad.
Seda pole mõtet jumalatutele kuulutada.
See pole mõeldud neile, kes on teise Jumala valinud.
Meiegi muretseme vahel, kui Jumala sõna väänatakse
ja moonutatakse selle ilmutust.
Piibel polegi neile kirjutatud.
Jumala arm, tõotused ja õnnistused
on neile, kes usuvad Jumalat
ja Tema sõna, mitte teistele.
Kriitilisel hetkel viskas Iisrael oma elust välja
kõik õnnistuse, mis Jumalal plaanis oli.
Kriitilisel hetkel lasi Iisrael veega alla kõik selle,
mille jaoks nad kunagi Egiptusest lahkusid.
Just siis, kui Jumal kohtus Moosesega,
et anda Iisraelile suured õnnistused,
viskas Iisrael oma elust välja tõelise Jumala,
oma Isa, kes oli nad valinud ja lubanud nende eest hoolitseda.
See oli võimas tragöödia.
Rahvas pidas mäejalamil loobumispidu.
Ja kogu see õnnetus algas sellest, et jumalasulane,
koguduse juht Aaron andis inimeste survele järgi,
ning tegi moraalselt ja vaimselt väära otsuse.
Üksainus vale otsus põhjustas kohutavat kahju.
Kui me kõik Jumala lastena, Kristuse järgijatena,
Jumala kogudusena,
eriti aga nendena, kes kannavad vastutust,
teeme õigeid otsuseid, on endiselt elu ja surma küsimus.
Õnnistused sõltuvad paljuski sellest,
mis otsuseid me eri olukordades teeme.
Sarnaselt Aaroniga
peame neid lõpuni tegema tihti erineva surve all.
Seepärast tahan täna öelda,
et esiteks palveta enda eest.
Palu Jumalalt jõudu keset survet õigesti käituda
ja teha õigeid otsuseid,
kuna sellega on seotud Jumala õnnistused ja plaanid.
Tema õnnistused järgivad neid, kes käivad Jumala teid.
Teiseks, palveta vaimulike juhtide eest.
Seda jutlust kuulab raadio ja TV vahendusel
mõnikümment tuhat inimest.
Juhte ja vastutajaid Soome Kristuse koguduses on palju.
Tänapäeval on vaimulikel juhtidel suur surve teha valeotsuseid,
kui liberalism, maailma vaim, avaldab kogudusele survet
loobuda Jumala Sõnast ja tahtest ning minna teist teed.
Kolmandaks, ära ürita kunagi manipuleerida vaimulikke juhte
tegema sinu tahtmist.
Palveta, et nad teeksid Jumala tahet
ja kuuleksid Jumala häält.
Toeta neid ka siis, kui neile vastu astutakse.
Maailm on seda täis ja võitlus läheb aina tulisemaks.
Toeta neid, kui neile vastu pannakse.
Pole lihtne keset seda maailma õigesti toimida.
Nii möödus tänane pooltund.
Aitäh vaatamast! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Tõlge: Monika Jaaguri